CELEX: 32019D1861
Language: sl
Date: 2019-10-31 00:00:00
Title: Izvedbeni sklep Komisije (EU) 2019/1861 z dne 31. oktobra 2019 o spremembi Izvedbenega sklepa (EU) 2016/587 za pojasnitev, ali področje uporabe navedenega izvedbenega sklepa vključuje sistem zunanje osvetlitve z LED, nameščen v nekatera hibridna električna vozila kategorije M1 brez zunanjega polnjenja (NOVC-HEV) (Besedilo velja za EGP)

7.11.2019   
               
               
                  SL
               
               
                  Uradni list Evropske unije
               
               
                  L 286/15
               
            
         IZVEDBENI SKLEP KOMISIJE (EU) 2019/1861
         z dne 31. oktobra 2019
         o spremembi Izvedbenega sklepa (EU) 2016/587 za pojasnitev, ali področje uporabe navedenega izvedbenega sklepa vključuje sistem zunanje osvetlitve z LED, nameščen v nekatera hibridna električna vozila kategorije M1 brez zunanjega polnjenja (NOVC-HEV)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1) in zlasti člena 12(4) Uredbe,
         ob upoštevanju naslednjega:
         
                     (1)
                  
                  
                     Komisija je 14. aprila 2016 z Izvedbenim sklepom (EU) 2016/587 (2) odobrila metodologijo preskušanja za določanje prihrankov emisij CO2 zaradi sistema zunanje osvetlitve z LED, nameščenega v vozila kategorije M1.
                  
               
                     (2)
                  
                  
                     Proizvajalci Audi AG, Bayerische Motoren Werke AG, Ford-Werke GmbH, Hyundai Motor Europe Technical Center GmbH, Jaguar Land Rover LTD, Volkswagen AG, FCA Italy S.p.A., Automobiles Citroën, Automobiles Peugeot PSA Automobiles SA, Opel Automobile GmbH – PSA in Renault SA (v nadaljnjem besedilu: vložniki) so 17. decembra 2018 predložili vlogo za pojasnitev, ali področje uporabe navedenega izvedbenega sklepa vključuje sistem zunanje osvetlitve z LED, nameščen v hibridna električna vozila kategorije M1 brez zunanjega polnjenja (NOVC-HEV), ki so v skladu s točko 3 odstavka 5.3.2 Priloge 8 k Pravilniku št. 101 Ekonomske komisije Združenih narodov za Evropo (UN/ECE) (3) (Pravilnik UN/ECE št. 101).
                  
               
                     (3)
                  
                  
                     Komisija je vlogo ocenila v skladu s členom 12 Uredbe (ES) št. 443/2009, Izvedbeno uredbo (EU) št. 725/2011 (4) in tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009. Ugotovila je, da bi se morala na podlagi podatkov o meritvah, ki so jih predložili vložniki, metodologija preskušanja, določena v Izvedbenem sklepu (EU) 2016/587, šteti za primerno za določanje prihrankov emisij CO2 zaradi sistema osvetlitve z LED, nameščenega v vozila, ki spadajo v to posebno skupino vozil NOVC-HEV.
                  
               
                     (4)
                  
                  
                     Zato je primerno pojasniti, da za vse nove vloge za certificiranje prihrankov emisij CO2, predložene po začetku veljavnosti tega sklepa, področje uporabe Izvedbenega sklepa (EU) 2016/587 zajema vozila kategorije M1 z motorjem z notranjim zgorevanjem in vozila NOVC-HEV, ki so v skladu s točko 3 odstavka 5.3.2 Priloge 8 k Pravilniku UN/ECE št. 101.
                  
               
                     (5)
                  
                  
                     Izvedbeni sklep (EU) 2016/587 bi bilo zato treba ustrezno spremeniti –
                  
               SPREJELA NASLEDNJI SKLEP:
         
            Člen 1
            Sprememba
            Uvodni pododstavek odstavka 1 člena 2 Izvedbenega sklepa (EU) 2016/587 se nadomesti z naslednjim:
            
               
                  „1.   Proizvajalec lahko vloži vlogo za certificiranje prihrankov emisij CO2 zaradi enega ali več sistemov zunanje osvetlitve z LED, namenjenih za uporabo v vozilih kategorije M1 z motorjem z notranjim zgorevanjem ali v hibridnih električnih vozilih kategorije M1 brez zunanjega polnjenja (NOVC-HEV), ki so v skladu s točko 3 odstavka 5.3.2 Priloge 8 k Pravilniku št. 101 Ekonomske komisije Združenih narodov za Evropo, če so vozila opremljena z eno od naslednjih svetilk z LED ali njihovo kombinacijo:“.
               
            
         
         
            Člen 2
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.
            Člen 1 se uporablja za vloge za certificiranje, predložene v skladu s členom 11 Izvedbene uredbe (EU) št. 725/2011 po začetku veljavnosti tega sklepa.
         
         
            V Bruslju, 31. oktobra 2019
            
               
                  Za Komisijo
               
               Miguel ARIAS CAÑETE
               
                  Član Komisije
               
            
         
         
            (1)  UL L 140, 5.6.2009, str. 1.
         
            (2)  Izvedbeni sklep Komisije (EU) 2016/587 z dne 14. aprila 2016 o odobritvi tehnologije, ki se uporablja pri učinkoviti zunanji osvetlitvi vozila z uporabo svetlečih diod, kot inovativne tehnologije za zmanjšanje emisij CO2 iz osebnih avtomobilov v skladu z Uredbo (ES) št. 443/2009 Evropskega parlamenta in Sveta (UL L 101, 16.4.2016, str. 17).
         
            (3)  Pravilnik št. 101 Ekonomske komisije Združenih narodov za Evropo (UN/ECE) – Enotni predpisi o homologaciji osebnih avtomobilov s pogonom izključno na motor z notranjim izgorevanjem ali na hibridno električno kompozicijo glede na meritev emisije ogljikovega dioksida in porabe goriva in/ali meritev porabe električne energije in električnega dometa ter homologaciji vozil kategorij M1 in N1 s pogonom izključno na električno kompozicijo glede na meritev porabe električne energije in električnega dometa (UL L 138, 26.5.2012, str. 1).
         
            (4)  Izvedbena uredba Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 194, 26.7.2011, str. 19).